उस शाम चल रहे रोमांचक फुटबॉल मुकाबले में अचानक कुछ ऐसा हुआ कि हर कोई अवाक रह गया। सर्जियो रामोस ने हमें बानगी दिखा दी थी कि कुछ ही दिन बाद शुरू होने वाले विश्व कप में कैसे हालात हो सकते हैं? चैंपियंस लीग के खिताबी मुकाबले में रियल मैड्रिड के कप्तान रामोस ने जापानी जूडो खिलाडिय़ों को भी मात देने वाले अंदाज में लिवरपूल के मोहम्मद सालेह को इस तरह दबोचा कि उनका दाहिना कंधा बुरी तरह चोटिल हो गया। अब सालेह कुछ हफ्तों के लिए मैदान से बाहर बैठने को मजबूर हैं। इसका यह मतलब है कि मिस्र की टीम को विश्व कप में अपने इस दिग्गज खिलाड़ी के बगैर ही अभियान शुरू करना होगा। हालांकि समूचे मिस्र को यकीन है कि सालेह जल्द ही फिट होकर विश्व कप टूर्नामेंट के बीच में मैदान पर लौट आएंगे।